Gwamnonin Arewa Za Su Yi Wa Ganduje Da Sarki Sanusi Sulhu — Gwamna Shettima | ArewaBlog. NG™
LabaraiUncategorized
Gwamna Shattima yace Gwamna Ganduje da mai martaba Sarkin Kano sun yi wasu abubuwa masu muhimmanci ga al’ummar Jihar Borno musamma ma ni kai na, domin Gwamnan Ganduje ne ya samar da tallafin Karatu ga marayu 200 tun daga matakin firamare har zuwa Jami’a wadanda aka kashe iyayensu a rikicin Boko Haram. Ya ce an samarwa wadannan yara wurin kwana, abinci da kuma tabbatar da basu ingantaccen ilimi a Jihar Kano karkashin tsarin kulawa ta musamman da Gwamnan ya amince dashi.
Gwamna Shettima ya ci gaba da cewa a daya bangaren kuma Mai Martaba Sarkin Kano shi ne ya zama mai shiga tsakaninmu da Alhaji Aiko Dangote a shekara 2016, sarkin ya je Jihar Borno domin ganin halin da ake ciki, wanda hakan tasa ya yi Magana da Dangote, wanda hakan tasa Dangote zuwa Maiduguri har sau uku.
Dangote ne ya bayar da gudunmawar data zarta duk wata gudunmawar da kungiyoyi da daidaikun mutane suka bayar, haka kuma ba zan manta abinda Sarkin Kano ya yi mana ba na hada mu da gwmanan Babban Bankin Kasa, Sarkin ne ya kawo Gwamnan Babban Bankin Jihar Borno a cikin shekara ta 2013 Sarkin na Kano ya taimaka kwarai da gaske wajen wayar da kai acikin gida da kuma kasashen waje kan halin da Jihar Borno ta tsinci kanta a ciki, don haka ba zan manta irin tausayawar da sarkin da kuma Gwamna Ganduje suka nuna ba, wanda hakan ce tasa na ke kokarin bayar da gudunmawa wajen samar da daidaito tsakanin mutanen biyu. Gwamna Shettima yace kamar yadda aka sani mu gwamnoni muna da wani tsari na cewa bama katsalandan cikin harkokin wasu johohin, sai dai kawai muna yin duk mai yiwuwa ta karkashin kasa domin sulhuntawa. Ba zan iya cewa ga yadda Gwamna Ganduje zai jagorantar Jihar Kano ba, amma dai zamu iya samar da wata gada tare da taimakon ubangiji domin ganin Gwamna Ganduje da Sarkin Kano sun koma tare kamar yadda suke a baya, a cewar Shettima.
[Music Album] Isma`il Showla -Gamo A So Album